open-index/open-wikipedia-markdown huggingface dataset:
Guardij ambientai de la Cechia

I **Guardij Ambientai de la Cechia** (*Stráž přírody v České republice* in cecch) a hinn di publegh offiziai che se ocupen de guardà i parch e i bosch, oltra ai animai in via de estinzion, de la Cechia e che fann respettà domà i legg de protezion de la natura. Ghe n'è de professionai, che hinn pagaa e lavoren domà in di parch nazionai, e de volontari, che lavoren quand che voeuren lor.

Dipenden de l'Agenzia de la protezion del Paesagg e de la Natura de la Cechia e gh'hann mìnga 'na soa uniform e se pòden recognoss del tesserin e tucc i cittadin cecch con pussee de 21 agn che hinn incensuraa pòden deventà di vardabosch se superen 'n esamm.

## Riferiment
*Často kladené otázky (a naše odpovědi na ně)

## Vos corelaa
*Zonn protegiuu de la Cechia
Lengua pitica

La **Lengua pitica** (ISO 639-3 xpi), l'è una lengua d'el grüp indoeuropeo de la familia celtica. L'è una lengua estinta parlaa nel Regn de Scozia da 'l popol de i Pitti.
## Ligamm de föra
*Lengua pitica
Lengua ivernica

La **Lengua ivernica** (Iarnnbērlæ), l'è una lengua stunta d'el grüp indoeuropeo de la familia celtica.
## Un test in lengua ivernica
Iarnnbērlæ .i. is aire isberar, ar a duibe in bēlræ ⁊ ar a dorchatæ ⁊ ar a dlūithe, co nāch erasa taisscēlad ind. 755.
Governo de la legg

El **governo de la legg** (*rule of law* in ingles) a l'è el principi che 'l mett la legg inscì 'me scrivuda denanz a tutt e tucc, ciovè che i personn gh'hann de seguì i legg inscì 'me che hinn scrivuu e che varen per tucc, anca per quej che gh'hann de applicàlla e fàlla. Concett tipegh del common law, in del civil law l'è pussee cognosuu comè costituzionalism o Stat de Diritt.

## Riferiment
*Enciclopedia Britannica

## Vos corelaa
*Consens di governaa
*Giust process
*Immunità sovrana
Davide Carlo Caparini

El **Davide Carlo Caparini** (Bressa, 3 de marz 1967) a l'è 'n politegh italian, deputaa del 1996 al 2018 e assessor al bilancc de la Lombardia del 2018 al 2023.

## Biografia
Nassuu a Bressa, el s'è diplomaa peritt meccanegh a Sondri e poeu el s'è laureaa in ingegneria meccanega a l'Università di Studi de Bressa, l'è entraa de giovin in la Liga Lombarda e 'l s'è miss a dirig di attività imprenditoriai ligaa a la Liga, a Radio Padania Libera e ai giornai del Daniele Vimercati, finna a trasformà Lombardia Autonomista in laPadania. Del 1996 al 2018 l'è elegiuu a la Cambra di Deputaa e 'l s'è ocupaa de la campagna del 2013, del 2017 e del 2018, ann che l'è nomenaa assessor al bilancc.

Del 2023 a l'è elegiuu in Consili Regional.

## Riferiment
*Cambra di Deputaa

## Alter progett
Istitut Clinich Humanitas

L**'Istitut Clinich Humanitas** a l'è 'n ospedaa policlinich de Rozzan a volta specializzazion, sed de 'n università de medesina e recognossuu 'me IRCCS.

## Storia
El progett el scomincia in di agn '80, quand che di aziend, la prima la Techint, voeuren progettà 'n noeuv ospedaa in l'area de Milan e scernissen Rozzan per la posizion e la necessità de 'n ospedaa in la zona.

In tra 'l 1992 e 'l 1996 a l'è faa su e del 1997 el tacca a ricev i primm pazient e 'l scomincia a acreditàss cont el Servizzi Sanitari Nazional, accreditament otegnuu in del 2000. In del 2003 el scomincia 'n noeuv slargament, finii in del 2003, e l'è inauguraa el noeuv pront soccors, trii pian de degenza e la noeuva sezion de radioterapia.

In del 2008 l'è espanduu pussee con 120 noeuv post lecc che hinn dedicaa a la riabilitazion e 'na biblioteca.

## Grupp Humanitas
El Grupp Humanitas a l'è el segond grupp ospedaler privaa d'Italia, dopo del Grupp Ospedaler San Donaa, e 'l gh'ha 4000 dependent e 'n fatturaa de 780 milion de Euro e 'l gh'ha dò ospedaa a Bergom e a Turin e vun a Milan, Catania e Castellanza.

## Università
A La Piev el gh'ha sed l'Università Humanitas che l'è attiva del 2014. Prima l'Istitut a l'era convenzionaa con l'Università di Studi de Milan, con la che la collabora ancamò per di richerch vanzaa.

## Ligamm de foeura
*Sitt offizial 

## Vos corelaa
*Alberto Mantovani
Derthona

El **Derthona**, ciamada anche **HSL Derthona** (dal Latin *Hic Sunt Leones*), l'è 'na sucetà de balon fundada a Turtona ind al 1908.
## Bibliografia
*hslderthona.it
Vho (Turtona)

**Vho** l'è 'na frasiù de presapóch 251 abitanti del cümü de Turtona, en pruvìncia de Lissandria. L'è sitüàt presapóch a 210 méter sùra 'l leèl del mar e a 'n pér de chilòmetri del cèntro del cümü de Turtona.
## Bibliografea
*Vho

## Note
Michele Boldrin

El **Michele Boldrin**  (Padoa, 20 de agost 1956) a l'è 'n economista italian. Professor in di Stat Unii e a Venezia, l'ha fondaa insemma a l'Oscar Giannino el partii Fà per Fermà el Declin in del 2012, de che l'è staa leader in tra 'l 2013 e 'l 2014.

## Riferiment
*Openlibrary
Ospedaa de Circol de Bust Grand

L**'Ospedaa de Circol de Bust Grand** l'è l'ospedaa de Bust Grand e center de l'ASST Vall Olona. L'è staa fondaa el 1 de magg 1915, quand che 'l vegg ospedaa, scominciaa in del 1730 e miss in del center città, l'era pu bon de ospità i malaa e l'è inauguraa del sindegh Carlo Azimonti e del 1924 l'è deciaraa 'me ospedaa de circol e slargaa in del temp, incoeu el gh'ha 24 repart e l'è progettada la soa sostituzion cont on ospedaa unich che 'l tacca quell de Bust a quell de Galaraa, in la zona de la Cassina di Poi.

## Riferiment
*Università de Vares

## Ligamm de foeura
*Sitt offizial

## Vos corelaa
*Palazz Gilardon
*Quadreria de l'Ospedaa de Busti Grandi
Robert Abela

El **Robert Abela** (Sliema, 7 de dezèmber del 1977) a l'è on politegh maltes.

Member del Partii Laburista, in del 20 de sgenee del 2020 a l'è staa eleggiuu primm minister del sò paes, al post de Joseph Muscat.

## Riferiment
*Treccani
Protuceltich

La **Lengua protuceltica** o **protu-celtica** l'è ona lengua stunta parlada fin al 750 d.c. en Europa central che gh'ha daa vita ai modern Lengov celtich.
## Ligamm de foeura
*Lista de le proto-lengue
Polizia militar

La **polizia militar** a l'è 'na forza de polizia che l'è conligada ai forz armaa de 'n Pajes e la se occupa de garantì l'orden in d'ona o pussee forz armaa e de protegg i sò member e infrastruttur. Di voeult i corp de giandarmaria, oltra ai sò compet de polizia, hinn quej che se occupen de la sigurezza di forz armaa, compagn di Carabinier in Italia o de la Giandarmaria in Franza. Di voeult anca i forz de polizia a ordenament militar e che se occupen domà di civil, compagn di Carabinier del Cile.

Despess i poliziott militar gh'hann ona fascia con scricc "MP" o 'na sigla analoga che ja rend recognossibil e in guerra se occupen anca de la sigurezza di retrovij e di presoner de guerra o de reprimm la diserzion.

## Galleria di foto

File:International Police in Caserta, Italy, 6 May 1944 TR1769.jpg|On poliziott american, vun italian e vun ingles a Caserta
File:Feldjäger Verkehrskontrolle.jpg|Controll del traffegh di Feldjäger todesch
File:JGSDF Military Policemen.JPG|Polizia militar giapponesa
File:Joint Security Area observation tower.jpg|Polizia militar americana in Corea
File:Policía Militar Naval de Bolivia.jpg|Polizia militar naval de la Bolivia
File:Kauhajoen koulusurma 32.jpg|Soldaa de polizia finlandes
File:Italian Carabinieri KFOR Soldier at Ibar River Bridge - Mitrovica (Albanian Side) - Kosovo.jpg|Poliziott militar di carabinier italian
File:Aníbal policía militar Ejército español.jpg|Forgon spagnoeu
File:Belgian Military Police during 2014 Belgian National Day Military Parade.jpg|Vettura belga
File:Canadian Military Police Dodge Charger.jpg|Vettura canadesa
File:Croatia Military police car.jpg|Vettura croata
File:Danish military police Peugeot 807.jpg|Vettura danesa
File:Front-right view of Norwegian military police vehicle at Fort Akershus, Oslo.jpg|Vittur norveges
File:Gorky Automobile Plant in Nizhniy Novgorod (23).jpg|Forgon russ
File:PoliceMilitaire-Volvo-Genève2017b.jpg|Vettura svizzera
File:Singapore Armed Force Military Police MB Sprinter on driver training.jpg|Forgon de Singapor
File:Skoda Oktavia of Polish Military Police.JPG|Vettura de la Żandarmeria Wojskowa
File:VAI Ford Focus during Tank biathlon 2015.jpg|Vettura russa
File:Military police czech 2904.JPG|Vettura ceca


## Riferiment
*Polizia Militare

## Alter progett

## Vos corelaa
*Capitani di armi
Lengua galata

La **Lengua galata** (ISO 639-3 xga), l'è una lengua d'el grüp indoeuropeo de la familia celtica. L'è una lengua stunta parlaa ne l'Anatolia da 'l popol de i Galati.
## Ligamm de föra
*Lengua galata
Infermee

L**'infermee** a l'è el professionista sanitari che 'l se occupa de l'assistenza infermeristega di malaa in termen terapeutigh, de educazion e de igien, in manera che poeuden tornà a 'n bon stat de salut. Fianchen el medegh, recoeujen di campion per i analisi, dann i medesinn prescritt del medegh, medeghen i ferii e pòden favorì la cominicazion in tra el malaa e 'l medegh.

In principi i servizzi infermeristegh eren gestii di religios, soratutt di monegh, l'infermeristega comè la cognossom incoeu la nass a mità agn '800 con la Florence Nightingale, che la dopera di principi scientifegh per gestì i malaa.

## Riferiment
*Enciclopedia Treccani

## Vos corelaa
*Paramedegh
*Infermee militar
Jambol

**Jambol** a l'è un comun del distret de Jambol, in Bulgheria.

## Ligam de foeura
*[ Sit oficial]

## Alter proget
Proto-Germanich

La **Lengua protogermanica** o **proto-germanica** l'è ona lengua stunta parlada fin al 200 d.c. en Europa de 'l Nord che gh'ha daa vita ai modern Lenguv germanich.
## Ligamm de foeura
*Proto-Germanich
Castell de Bornaa

El **Castell de Bornaa** a l'è 'n antiga roccafort de Bornaa, in del comun de Cazzagh. 

L'è staa faa su in d'ona collocazion panoramega in del secol quell de 13 de la familia di Bornaa in sui rest de 'n castrum romann e 'l gh'ha ona torr, pont, fossaa e contrafossaa che hinn attribuii a l'Inverard de Bornaa, scior e condottiee de la zona. Finna al 2000 la gh'era anca 'na cantina del vin.

## Riferiment
*LombardiaBeniCulturali
Dante Isella

El **Dante Isella** (Vares, 11 de november 1922 - Vares, 3 de dicember 2007) l'è staa un critegh, filologh e cademich italian.

I sò studi prinzipal hinn staa in su la poesia lombarda, par esempi in sul secretari Magg, Parin, el scior Porta, l'avvocatt Delio Tessa). Vun di sò liber pussee important l'è *Le carte mescolate: esperienze di filologia d'autore*, publegaa in del 1987. In de l'istess ann el l'ha fondaa la *Fondazione Pietro Bembo* cont el sò amis Giorgio Manganelli.

L'è staa anca on cademich de la Crusca e incoeu el possa al Cimiteri Monumental de Giubian.

## Oeuver
**La lingua e lo stile di Carlo Dossi*, Milano-Napoli: Ricciardi, 1958; Milano: Officina Libraria, 2010
**L'officina della "notte" e altri studi pariniani*, Milano-Napoli: Ricciardi, 1968
**Carlo Porta*, in *Storia della letteratura italiana*, vol. VII: *L'Ottocento*, Milano: Garzanti, 1969, pp.&nbsp;515–60
**Ritratto dal vero di Carlo Porta*, Milano: Il Saggiatore, 1973
**I lombardi in rivolta: da Carlo Maria Maggi a Carlo Emilio Gadda*, Torino: Einaudi, 1984
**Le carte mescolate: esperienze di filologia d'autore*, Padova: Liviana, 1987
**L'idillio di Meulan: da Manzoni a Sereni*, Torino: Einaudi, 1994
**Dovuto a Montale*, Milano: Archinto, 1997
**Lombardia stravagante: testi e studi dal Quattrocento al Seicento tra lettere e arti*, Torino: Einaudi, 2005
**Un anno degno di essere vissuto*, Milano: Adelphi, 2009
**Le carte mescolate vecchie e nuove*, a cura di Silvia Isella Brusamolino, Torino: Einaudi, 2009
**La Milano dei Navigli. Una passeggiata letteraria*, Milano: Officina Libraria, 2017

## Riferiment
*[Dante Isella - Treccani](http://www.treccani.it/enciclopedia/dante-isella_(Dizionario-Biografico)/)
Automedega

L**'automedega** a l'è 'n mezz de soccors minga pensaa per trasportà on malaa e che 'l gh'ha a bord on medegh specializzaa che 'l pò juttà el personal de l'ambulanza, soratutt in quej sistemma indova che 'l gh'è mia a bord on medegh. Di voeult se parla anca de *autoinfermeristega* per quej auto cont i infermer a bord.

Despess gh'hann dent el defibrillator e di alter istrument per i operazion medegh che pòden minga vess faa di soccorritor e paramedegh.

## Riferiment
* Automedica 

## Vos corelaa
* Medical car
* Motoambulanza
Automotris ČD 810

L**'automotris ČD 810** a l'è 'na classega automotris doperada in Cecoslovacchia e poeu in Cechia e Slovacchia e fàda un in tra 'l 1975 e 'l 1982 de la Vagonka Studénka. Al dì d'incoeu a hinn ancamò doperaa di Ferrovij Cecch e di ZSSK sia in di version squasi originai cont i numer originai sia in di revamping compagn Regionova o di Automotris ZSSK 813.

## Revamping
### Cechia
*Automotris ČD 809
*Automotris ČD 811
*Automotris ČD 812 "Esmeralda"
*Autotreno ČD 814 "Regionova"
*Automotris ČD 816
*Autotreno ČD 813.2

### Slovacchia
*Automotris ZSSK 811
*Automotris ZSSK 812
*Automotris ZSSK 813

## Galleria di foto

File:Interier 810.jpg|I interni originai
File:31noveudolibedieningspaneelrailbus.png|La gabina
File:ČD 810 DMU Tachov.jpg|Treno in livrea ceca
File:810.443 09schienenbus-Asch.jpg|Livrea classega
File:Černý Kříž train station 2018.jpg|Version 816
File:GW TRAIN REGIO 810492 20190116.jpg|Version GW Train Regio
File:Hostivice-vuz 811.jpg|Version 811
File:Bardejov tourist train.jpg|treno turistegh slovacch
File:Jindřichův Hradec, nádraží, 809.179.jpg|version 809
File:813.201, Praha-Vysočany.jpg|Version 813
File:Šumperk +ŽD 810.435.jpg|Version de l'operator privaa Železnice Desná
File:Kouty nad Desnou, motorový vůz 810.467 a lokomotiva 752.009, rok 1992.jpg|La motris in del 1992
File:CzechMU812Esmeralda.jpg|El revamping Esmeralda


## Riferiment
*Informazion in cecch

## Alter progett
Gesa de San Barnaba (Nember)

La **Gesa de San Barnaba** a l'è 'na gesa de Nember, in la frazion de Salmeggia, e de semper sussidiaria de la gesa di Sant Filipp e Giacom de Selvin. L'è stada fada in del secol quell de 17 e l'è manzonada per la prima voeulta in del 1616 e in del 1913, danneggiada fiss, l'è restrutturada e i lavorà a hinn fornii del 1924.

## Riferiment
*Beweb

## Alter progett

## Vos corelaa
*Enea Salmeggia
Emili Caldara

L**'Emili Caldara** (Soresina, 20 de sginee 1868 - Milan, 31 de ottober 1942) a l'è staa 'n politegh italian, primm sindegh de Milan socialista in tra 'l 1914 e 'l 1920.

## Biografia
De familia modesta, el studia giurisprudenza a l'Università di Studi de Pavia e 'l se trasferiss a Milan per lavorà e 'l se svesina a la politega, arent al Filipp Turaa e al Leonida Bissolati. In del 1899 l'è elegiuu consiliee comunal e in del 1901 l'è nomenaa secretari de la noeuva Sociazion Nazionala di Comun Italian e 'l resta in 'sto roeul finna al 1916. In del 1914 l'è elegiuu sindegh dopo de la renonzia del capolista Luigi Majno.

Al s'ciopp de la guerra el se mett 'me neutralista e 'l slarga la red de assistenza publega ma el domanda 'n indagen primma de cascià via el consiliee comunal Benito Mussolini. Vist el pegiorament di cunt comunai el se recandida no 'me sindegh e l'è sostituii de l'Angelo Filippetti. In del 1922 l'è elegiuu al Parlament e l'è poeu part di deputaa ch'han faa la secession de l'Aventin e l'è donca faa borlà giò in del 1926. L'è restaa però respettaa del Duce e de fatt el crea sconcert in del mond antifassista quand che in del 1934, in del tentativ de dervì 'na rivista dedicada al lavorà, el gh'ha on colloqui col Mussolini. El moeur in del 1942 e l'è miss sotta in del Famedi del Cimiteri Monumental.

## Riferiment
*[Enciclopedia Treccani](http://www.treccani.it/enciclopedia/emilio-caldara_(Dizionario_Biografico))

## Alter progett
Palazz de Giustizia (Bergom)

El **Palazz de Giustizia** a l'è 'n palazz de Bergom, sed de la Cort d'Appell e de la Procura de la Republega, faa su in del primm '900 de l'architett Marcello Piacentini.

Faa su in la zona de la fera de San Lissander, l'ha sostituii el Palazz del Podestà che l'era sed, deventada voramai tropp piscininna, del tribunal cittadin.

## Riferiment
*LombardiaBeniCulturali

## Alter progett

## Vos corelaa
*Palazz Frizzon
Musee Civegh Pier Lissander Garda (Ivrea)

El **Musee Civegh Pier Lissander Garda** a l'è 'n musee de art antiga, oriental e moderna oltra che de archeologia e storia de la città de Ivrea. L'è nassuu 'me progett de la Sorintendenza di Ben Colturai per guarnà i testimonianz del nass de la città e de facc gh'è dent on mugg de testiminanz de l'Eporedia romana e di lombard antigh.

A l'è partii in d'ona collezion archeologega, voeuna d'art e voeuna de art oriental.

## Ligamm de foeura
*Sitt offizial
CZ 805 BREN

El **CZ 805 BREN** a l'è 'n fusil d'assalt faa de la CZUB operaa a gas e doperaa del 2011 di forz armaa cecch, di forz armaa slovacch, di forz armaa de l'Indonesia, di forz armaa del Kenya, del Vietnam, de la Thailandia e de l'Egitt e, in di variant, de la polizia federal, del GIGN franzes, di forz de difesa ongares e di forz armaa cambogian.

## Riferiment
*Modern Firearms

## Alter proget

## Vos corelaa
*CZ 807
*vz. 58
Carlo Bonomi

El **Carlo Bonomi** (Crema, 2 de agost 1966) a l'è 'n imprenditor e dirigent d'impresa italian, elegiuu in del 2020 president de la Confindustria.

## Biografia
Imprenditor in del settor biomedical, in del 2017 a l'è nomenaa president de l'Assolombardia, menter prima l'era in la squadra del Vincenzo Boccia. In de l'april 2020 l'è elegiuu president de la Confindustria.

## Riferiment
*Assolombardia
*Chi è Carlo Bonomi, il nuovo presidente di Confindustria
Luis Bolza

El **Luis Bolza** (Lovee, 1786 - Lovee, 9 de fevree 1874) a l'è staa 'n fonzionari de polizia austriegh che l'ha lavoraa in del Regn Lombard-Veneto.

## Biografia
Nassuu in d'ona familia comital del comasch rivada de la Spagna in del '500 de che l'era esponent anca el maester d'italian del Cecco Beppe Giovan Battista Bolza, in del 1810 el va dent in la polizia del Regn d'Italia napoleonegh indova che 'l se occupa di indagin politegh, el se infiltra per esempi in la Massoneria e in di ges per menà via quej che gh'even di materiai religios proibii. Con la Restaverazion l'è no assunt direttament in la ministrazion lombardo-veneta ma el riess a rivàgh poeu grazia a 'na raccomandazion e 'l deventa vun di pussee important fonzionari de polizia de l'Austria in Lombardia, per esempi el partecipa al process del Federico Confalonieri, che ha menaa a la fortezza del Spielberg. Cognossuu per la soa dura repression del penser diferent, in di cinch giornad de Milan l'è descovert e graziaa del Carlo Cattani. Fermaa i rivolt l'è inquisitor del Enrico Tazzoli, menter i sò fioeui s'hinn distint in di guerr de independenza italiann.

L'ha scrivuu poeu 'n autobiografia che la cunta su in dettaj el fonzionament del sistema de polizia de l'Austria in Lombardia, *Misteri della polizia austriaca in Italia narrati dal conte L.B., ex commissario superiore di polizia*, publegaa a Milan in del 1863.

## Riferiment
*[Enciclopedia Treccani](http://www.treccani.it/enciclopedia/luigi-bolza_(Dizionario_Biografico))
Politecnegh de Milan

El **Politecnegh de Milan** a l'è ona universitaa de Milan de caratter scientifegh e tecnologegh, fondada in del 1863. 
El Politecnegh de Milan al g'ha duu campus prinzippaj in de la zittaa de Milan, indè che la pupart di recerch e atividaa de insegnament a hinn localizzaa, ma anca olter campus lì lì intorna in olter cinch zittaa che a se troeuven in la region Lombardia e la region Emilia-Romagna. I burò zentrai a se troeuven in del campus storegh de Zittaa Studi (in italian: *Città Studi*), a Milan, che a l'è anca el pussee grand attiv, del 1927.

Al dì d'incoeu la soa rettora a l'è la Donatella Sciuto.

## Stòria
El Politecnegh de Milan a l'è staa fondaa in del 29 november del 1863 del Franzesch Briosch, segretari del Ministee de l'Educazion e diretor de l'Universidaa de Pavia. A l'è l'universidaa la pussee antiga de Milan. El sò nomm original a l'era *Istituto Tecnico Superiore* ("Istitut Tecnegh Superior"), e a se podeva studià domaa ingegneria zivil e industrial. Architettura, la segonda ligna prinzippal de studi a l'universitaa, a l'è stada mittuda dent in del 1865 in coperazion con la Academia de Brera.

A gh'eren domaa trenta student ammittuu el prim ann. Cont el passà di agn, la pupart di student a l'era di omm: la primma persònna de sess feminil a laureass de l'universitaa a l'è stada in del 1913, la Gaetanina Calvi.

In del 1927 l'universitaa a l'è stada movuda in Piazza Leonard de Vinci, in del quarter cognossuu adess 'mè *Zittaa Studi*, indove ancamò al dì d'incoeu i se troeuven i struttur prinzippaj de l'universitaa.

Al temp, a l'è staa ciamaa *Regio Politecnico* ("Politecnegh Real"). La paròlla *Regio* a l'è stada trada via quand che l'Italia a l'è stada proclamada republega a la fin de la Segonda Guerra Mondial. I palazz stòregh che a hinn ancamò incoeu drovaa a hinn staa progettaa e mittuu in pee di ingegnee e architett tucc laureaa de l'universitaa istessa. 

A partì de la fin de i agn vottanta, l'universitaa a l'ha taccaa su on process de espansion teritorial che l'ha portaa al dervì de campus foeura de Milan, in Lombardia e Emilia-Romagna. Impunemanch, a l'è staa faa scominzà on cors in dissegn industrial in del 1993. In del 2000, la facoltaa de design a l'è stada fada su cont di cors noeuv de grafega, mòda e interior design, insema al cors gemò esistent de dissegn industrial.

## Ligamm de foeura
*Sitt offizial

## Riferiment


## Vos corelaa
*El Politecnegh (1839)
Laboratori Musee Tecnologicament

El **Laboratori Musee Tecnologicament** (*Laboratorio Museo Tecnologicamente* in italian) a l'è 'n musee de la città de Ivrea dedicaa a la storia di macchin de scriv, di calcolatris, di computer e de l'Olivetti. Fondaa in del 2005 l'è dedicaa al Natale Capellaro e 'l gh'ha in la soa collezion di pezz compagn de la Lettera 22, de la Programma 101, de la Divisumma 14 e de l'Elea 9003.

Ghe collaboren vari ex lavorent de l'azienda eporediesa, compagn del Gastone Garziera e del Giovanni De Sandre, e 'l gh'ha dent anca on laboratori per sistemà i macchin de scriv, i calcolatriss e i computer, che 'l gh'ha anca on roeul didattegh.

## Collezion
La sezion del scriv, dedicada al Camillo Olivetti, la gh'ha 45 divers macchin de scriv, de quei meccanegh a quei elettronegh, in tra i che i iconegh Lettera 22 e Valentine.

La sezzion del calcol meccanegh, dedicada al Natale Capellaro, la gh'ha dent 28 calcolatriss meccanegh faa sù del 1905 al 1967, compagn de la Divisumma 14 e de la Logos 27, la darrera calcolatriss meccanega de la Cà d'Ivrea.

La sezion del calcol elettronegh, dedicada al Pier Giorgio Perotto, la gh'ha dent vundes calcolatriss elettronegh, tutt de l'Olivetti, compagn de la Logos 328 e de la Divisumma 18.

La sezion del personal computer, dedicada al Roberto Olivetti, la gh'ha dent 36 calcolator, de la Olivetti P203 al primm iMac.

In part hinn mostraa la Programma 101, che 'l musee la ciama "primm calcolator de tavol", e l'Elea 9003.

## Ligamm de foeura
*Sitt offizial

## Alter progett
Silvia Piani

La **Silvia Piani** (Vigevan, 11 de marz 1987) a l'è 'na politega italiana, del 2018 al 2021 assessora ai pari opportunità de la Region Lombardia.

## Biografia
Laureada in scienz infermeristegh, l'ha lavoraa al Policlinich de Pavia 'me infermiera pediatrega in del repart de terapia intensiva neonatal. In del settember 2016 la entra in del Consili Regional de la Lombardia in di fir de la Liga Nord e l'è missa in la commission Agricoltura. In del 2018 l'è nomenada del president Attili Fontana assessora a la familia e ai pari opportunità, roeul tolt de la Alessandra Locatelli el 8 de sginee 2021.

## Riferiment
*Region Lombardia
Sistema de sigurazion nazionala

El **sistema de sigurazion nazionala** a l'è 'n sistema sanitari intermedi in tra el sistema Beveridge e 'l sistema Bismarck che 'l preved che 'l ghe sia 'n unegh sigurador principal, ciovè el Stat o 'n alter ent publegh, che 'l paga i cur scernii de la personna in di ent medegh, che pòden vess totalment privaa o anca publegh e privaa in concorrenza. 'Sto sistema a l'è spantegaa per esempi in Corea del Sud e a Taiwan menter in Europa i sistema pussee arent a hinn quell de la Franza e quell de la Lombardia.

## Riferiment
*Health Care Systems – Four Basic Models
Sistema Beveridge

El **sistema Beveridge** a l'è 'n sistema sanitari indova che 'l Stat el proved a fornì la sanità ai cittadin per mezz di tass. El modell, ispiraa al rapport Beveridge, l'è staa implementaa del governo laburista britannegh ma, a differenza di indicazion del William Beveridge, l'è staa implementaa a nivell centralizzaa e minga local.

In 'sto sistema la pupart di ospedaa e di medegh la dipend del governo e i privaa che gh'è dent operen ai midemm condizion del publegh e 'l gh'è minga 'n specifegh contribuu de pagà per acced a la sanità, che l'è 'n dirizz daa de la cittadinanza.

A differenza del sistema Bismarck, che 'l nass 'me sistema che 'l liga la sanità al lavorà, el Beveridge 'l enfatizza el drizz a la salut 'me dirizz uman incondizionaa. Ma el gh'ha anca i sò difett, per esempi i sistema Beveridge tenden a avègh di temp de attesa pussee longh e pussee hinn gestii a nivell centralizzaa men de qualità gh'hann.

Pajes cont el sistema Beveridge centralizzaa a hinn el Regn Unii, regionalizzaa l'Italia, la Norvegia e la Spagna e decentraa la Svezia e la Finlandia.

## Riferiment
*Health Care Systems - Four Basic Models
*Bismarck Beats Beveridge

## Bibliografia
*Decentralization in Healthcare, WHO Europe
Sanità de liber mercaa

La **sanità de liber mercaa** a l'è el sistema sanitari che 'l lassa che i prezzi di prestazion sien liberament determinaa di scern di pazient e di fornitor di prestazion sanitari segond di legg de la domanda e de l'offerta liber de ogni intervent statal o de 'n autorità de controll.

I sò sostenitor, tipicament de tradizion libertariana compagn de l'Istitut Ludwig von Mises o del John Stossel, sostegnen che 'l liber mercaa in la sanità el sbassa i prezzi rispett a la sanità a pagator unich e che i sistema sanitari centralizzaa resulten in longh temp d'attesa, inefficienza generalizzada e mancanza di cur specializzaa menter i contrari sostegnen che inscì la salut la deventaria 'na *[[commodity]]* domà paj sciori e che senza el controll publegh el se volza el ris'c di falliment del mercaa.

## Riferiment
*A free market guide to healthcare 

## Vos corelaa
*Problema del calcol economegh
*Moviment de la libertà in la salut
Musee Cà del Podestà

El **Musee Cà del Podestà** a l'è 'n musee de Lonaa, in la provincia de Bressa. L'è allestii in la veggia cà del governator de la Republega de Venezia sotta de la Rocca de Lonaa e poeu doperada di austriegh 'me caserma e l'è passaa poeu al Comun. In del 1906 l'è crompaa del deputaa Ugo Da Como e l'è restaverada del Antonio Tagliaferri. Abitaa del proprietari finna al 1940, la soa fondazion la decid poeu de trasformàll in musee cont el sò patrimoni artistegh, coltural e letterari.

## Riferiment
*Region Lombardia

## Alter progett
Bisson (Fininvest)

El **Bisson** l'è el logo distintiv de la Fininvest e di alter aziend del Silvio Berlusconi, ispiraa a la Bissa stemma di Vescont e deventada poeu per estension el stemma de Milan. El nass in del 1974 'me logo per el noeuv quarter de Milan 2, faa su de la Edilnord del Berlusconi e che 'l gh'ha inveci del moro in la bocca 'na fior. A la fin del decenni l'è doperaa 'me logo de Telemilano inscì de deventà el logo de tutta la holding. Al dì d'incoeu a l'è doperaa anca domà la fior, specie in di canai dedicaa a 'n publegh femminil.
Ospedaa San Raffael

L**'Ospedaa San Raffael** (offizialment *Istitut scientifich universitari San Raffael*) a l'è 'n ospedaa de Milan, al confin con Segraa, fondaa in del 1969 del don Luigi Maria Verzé e del 2012 sotta la ministrazion del Grupp Ospedaler San Donaa. El se estend in su 300'000 meter quader in tra la Cassina Goeubba e Milan 2 con 1350 post lecc e 'l gh'ha anca on destaccament a Turr.

L'Ospedaa, accreditaa 'me IRCCS del 1999, l'è anca sed de l'Università Vitta-Salut del San Raffael per la facoltà de Medesina e Cerusia. L'è conligaa a la stazion de la metropolitana de Cassina Goeubba cont ona metropolitana lingera automatega a corda e di lign interurban 925 (Goeubba - Milan 2) e 923 (Linaa - Ospedaa San Raffael)

## Alter progett

## Ligamm de foeura
*Sitt offizial
Angiol Trezzin

L**'Angiol Trezzin** (italian: *Angelo Trezzini*; Milan, 1827 - Milan, 1904) a l'è staa on pitor e on poetta lombard.
## Biografia

L'è nassuu a Milan, anben che la soa fameja la vegneva de Stan, in del Tesin.
L'ha studiaa a Brera in tra el 1844 e 'l 1846 e 'l s'è ligaa al Domenegh Indun (poeu sò cugnaa) e al fradell Girolom. Insema al Girolom Indun, l'ha poeu combattuu in de la Segonda Guerra de Indipendenza cont el Garibaldi, per esempi in de la Battaja de San Fermo.
La soa oeuvra de pitor la tocca soratutt di tema risorgimentai: ma, compagn de l'Indun, despess el ponta anca a la dimension personal e domestega.
In del 1876 el deventa maester in d'ona scoeula professional de donn a Milan.
Comè scrittor, el colabora despess con di giornai sattiregh. In del 1875 el publica el poemett *[[La danza delle Muse]]*, indove el cunta su la storia de rid de on pitor che l'è dree a cercà de sodisfà on client pien de danee, ma anca on poo storbaluna.
## Bibliografia
* Angiol Trezzin, *La danza delle muse: meneghinata*, Milan, Tipografia e litografia degli ingegneri, 1875. 
* Ferdinando Fontana, *[[Antologia Meneghina]]*, Milan, Libreria editrice milanese, 1915.
* Elena Lissoni, Angelo Trezzini, catalegh online Artgate de la Fondazione Cariplo, 2010, CC-BY-SA (font per la biografia).
* V. Chiesa, *Lineamenti storici del Malcantone*, Gaggini-Bizzozero, Muscian, rist. 2002, 209-210.

## Alter progett
Gesa di Sant Martir Nazar e Cels in Vialba

La **Gesa di Sant Martir Nazar e Cels in Vialba** a l'è 'na paròquia de Quart Oggiee, quarter de Milan.

## Storia
Se pensa che la ghe fuss 'na gesa giamò dedicada a 'sti sant che però l'è sbattuda giò per fànn su 'na noeuva, consacrada in del 1622, restaverada pussee de 'na voeulta finna a 'na recostruzion completa in del 1872, che però la brusa in del 1879, e i lavorà per la gesa noeuva a hinn fornii in del 1900 e l'è reconsacrada e de quell dì a l'è pu modifegada.

## Riferiment
*LombardiaBeniCulturali

## Alter progett
Fedele Confalonieri

El **Fedele Confalonieri** (Milan, 6 de agost 1937) a l'è 'n dirigent d'impresa italian, president de Mediaset e, del 2017, de la Fabbrega del Domm. 

Chersuu in del quarter Isola, l'è deventaa amis del Silvi Berluscon e, fornida l'università, han taccaa a girà el mond e a cantà in sui nav de crosera. Laureaa in giurisprudenza l'ha semper avuu di roeul de riliev a la Fininvest.

## Riferiment
*Mediaset
Capella de San Rocch (Bertònech)

La **Capella de San Rocch** a l'è 'n gesioeu de Bertònech, in la diocesi de Lod. Faa su in del secol quell de 16, probabilment in ocasion de 'n epidemia de pesta, la fasciada a l'è del secol dopo. Del 1930 l'è sotta vincol di ben colturai.

## Riferiment
*LombardiaBeniCulturali

## Alter progett
Stefano Bolognini

El **Stefano Bolognini** (Bergom, 7 de giugn 1975) a l'è 'n politegh italian, assessor de la Region Lombardia ai politegh giovanil del 2018 al 2023.

## Biografia
Nassuu a Bergom, el se laurea a l'Università Bocconi e in del 1994 'l entra in politega con la Liga Nord. Del 1997 al 2009 l'è consiliee in la Zona 1 de Milan e del 2005 al 2007 l'è assistent del Mattee Salvin a l'Europarlament. Del 2009 al 2014 l'è assessor de la Provincia de Milan, cont i delegh a la sicurezza e a la polizia. In del 2018 l'è nomenaa de l'Attilio Fontana assessor regional e l'è no reconfermaa in del 2023.

## Riferiment
*WikiMilano
Vulcanești

**Vulcanești** (in gagauz *Valkaneş*, in russ *Vulkanešty* – Вулканешты, in ucraino *Vulkanešty* – Вулканешти) l'è na città de la Moldavia situada in de la Gagauzia de 15'729 personn (censiment del 2004).

## Società

### Evoluzionn demografica
La populazion l'è divisa inscee:

## Lucalità
Ol cumun l'è formaa de l'insemma di località seguent (popolazion 2004):

* Vulcanești (15.462 personn)
* Vulcanești loc. st. (267 personn)

## Note


## Ligamm de foeura
Brovett de Meregnan

El **Brovett de Meregnan** a l'è 'l municipi de Meregnan e l'è vun di pocch esempi de brovett faa su in d'on center menor de la Lombardia.

## Storia
L'è staa faa su in del '400 e 'l sorgiss in front a la Collegiada de San Giovann Battista, inscì de simboleggià la continovità in tra el poder temporal e 'l poder spiritual. Restaveraa pussee de 'na voeulta, del '900 l'è staa fiancaa de 'n alter palazz per i offizi ministrativ del Comun.

## Caratteristegh
Segond de la classega costruzion di brovett l'è faa su de du pian: el pian terra portegaa e 'l primm pian el gh'è 'n salon paj riunion.

## Riferiment
* LombardiaBeniCulturali
Haskovo

**Haskovo** (*Хасково* in bulgher), l'è na città de la Bulgaria del Sud, mia trop distant dal confin grech e de quel turch. L'è el capploeugh de l'omomen distrett. I sò abitant hinn 96.010 (dicember 2005).

## Località
* Haskovo (sed del comun)
* Aleksandrovo
* Brjagovo
* Dinevo
* Dolno Golemanci
* Dolno Vojvodino
* Elena
* Gălăbec
* Garvanovo
* Golemanci
* Gorno Vojvodino
* Klokotnica
* Knižovnik
* Konuš
* Koren
* Kozlec
* Krivo pole
* Ljubenovo
* Malevo
* Manastir
* Mandra
* Maslinovo
* Momino
* Nikolovo
* Nova Nadežda
* Orlovo
* Podkrepa
* Rodopi
* Široka poljana
* Stambolijski
* Stojkovo
* Teketo
* Trakiec
* Uzundžovo
* Vălgarovo
* Vojvodovo
* Zornica

## Gemelacch

* Abington
* Alessandropoli
* Edirne
* Enguera
* Leicester
* Novara
* Tashkent
* Bodrum
* Châtillon-sur-Indre
* Veszprem

## Ligamm de foeura
Concorrenza fiscal

La **concorrenza fiscal** a l'è la concorrenza in tra i Stat o, men de frequent, i ent locai, in sul nivell e in sul tipo de tassazion per fà in manera che i aziend e i personn scernissen de dervì o de fà San Michee lilinscì. 

Al dì d'incoeu l'è fada soratutt in di mercaa unegh che pòden avè di legg different de zona a zona, compagn del Spazzi Economich Europee o di Stat Unii, ma anca in tra i Canton de la Svizzera e i comun del Liechtenstein. I economista sostegnen che la concorrenza in sul nivell di tass la pò vess bonna menter i incentiv specifich a l'investiment dann pussee problema che guadagn, de solet.

I sostenitor disen che la concorrenza fiscal la premia i Pajes cont i cunt publegh a post anca se gh'hann di tass alt, basta che ghe sien di servizzi boni in cambi, compagn di Pajes scandinav cognossuu per el sò modell nordegh, cont di tass alt ma anca cont on welfare assee desviluppaa, menter i contrari disen che la mena a 'na "corsa al ribass" che la sbassa i danee per i servizzi sociai.

## Riferiment
*4 - The Economic Case Against Investment Incentives
*Enciclopedia Treccani
*Nuovo slancio nella concorrenza fiscale. I cantoni riducono le aliquote d'imposta.
*Swiss tax competition

## Vos corelaa
*Armonizzazion fiscal
Ors Wojtek

**Wojtek** (Hamadan, 1942 - Zoo de Edimborgh, 2 de dicember 1962) a l'è staa 'n ors brun sirian adottaa de la compagnia quella de 22 del II Corp Polacch del Władysław Anders. L'ha juttaa i soldaa in la preparazion de la battaja de Cassin cont el straport di monizion. Ciamaa cont on diminutiv de Wojciech, nomm voltabel in Adalbert, l'è staa poeu miss in l'emblema de la compagnia. A la fin de la guerra el va a viv, insemma ai sò soldaa, in Iscozia indova che l'è nomenaa member onorari de la società anglo-polacca e in del 1947, con la desmobilitazion, l'è mandaa a viv in del Zoo de Edimborgh.

## Riferiment
* L’incredibile storia di Wojtek, l’orso soldato
Partii Nazionalsocialista di Lavorent Todesch

El **Partii Nazionalsocialista di Lavorent Todesch** (*Nationalsozialistische Deutsche Arbeiterpartei* in todesch, breviaa *NSDAP*) a l'è staa 'n partii politegh todesch fondaa de l'agitator austriegh Adolf Hitler a partì del Partii di Lavorent Todesch e che del 1933 l'ha tolt el poder in Germania e l'ha menaa al nass del Terz Reich.

Partii de estrema destra, el s'è caratterizzaa per el sò militarism, el sò razzism e antisemitism e per el sò nazionalism, tutt sintetizzaa in del termen Nazionalsocialism, menter a nivell economegh el s'è caratterizzaa al principi cont ona lianza cont i industriai todesch che però hinn poeu staa semper pussee miss in segond pian e sostituii di piann del governo per rivà a l'autarchia e a la piena occupazion a mezz del lavorà statal.

## Riferiment
* BBC

## Alter progett

## Vos corelaa
* Neonazism
* NSDAP/AO
* Volkssturm
* Nationalsozialistische Volkswohlfahrt
* Propaganda in la Germania nazista
* Sturmabteilung
* Schutzstaffel
Ardahan

**Ardahan** l'è na lucalità de la Turchia nord-uriental, capploeugh de l'omomen Ardahan, situada sul cunfen fra Turchia e Georgia.
Una volta le apparteneva all'imper zarista. Ul distrett de Ardahan insema  a quel de Kars inn stà, in del 1945, ugett de rivendicaziom da part del revisiunism staliniano di cunfen stabilì a la fen de la prima guerra mundial. La Turchia, le sè sentida minacciada e le s'è rivolta all'Onu fasend salì puuseè ul clima de tensiom Usa-Urss che l'era adree a diventà la guerra fregia.

A Ardahan l'è nasü lo storico e sociologo Taner Akçam.
Archivi:Ardahan - panoramio - Gürsoy Tokgöz (1).jpg|Veduta della Città


## Olter pruget

*  Wikimedia Commons contiene immagini o altri file su **<span class="plainlinks">[https://commons.wikimedia.org/wiki/Category:Ardahan?uselang=it Ardahan]</span>**

## Ligamm de foeura
Attilio Fontana (disambiguazión)

*Attilio Fontana, politegh italian, president de la Lombardia del 2018
*Attilio Fontana, attor italian.
*Attilio Fontana, politegh e imprenditor brasilian
Palazz Manzon (Barz)

El **Palazz Manzon** a l'è el municipi e la biblioteca de la città de Barz, in principi de proprietà di Pasin Manzon, ramm de la familia Manzon de che 'l partegniva el Lissander Manzon. Faa de dò pian el gh'ha on porton de legn e 'n elegant portal del '700.

## Riferiment
*LombardiaBeniCulturali

## Alter progett
Fondazion IRCCS Istitut nazional di tumor

La **Fondazion IRCCS Istitut nazional di tumor** a l'è 'n ospedaa publegh milanes che 'l se occupa de studià e de curà i tumor. Fondaa in del 1925, del 1939 l'è recognossuu 'me IRCCS e 'l gh'ha la soa sed, con 482 post lecc, in la *Via Venezian* de Città Studi.

El gh'ha avuu in di sò direttor el Gaetano Fichera, el Pietro Rondoni, el Pietro Bucalossi e l'Umberto Veronesi.

## Alter progett

## Ligamm de foeura
*Sitt offizial
Attilio Fontana (politegh brasilian)

L**'Attilio Francisco Xavier Fontana** (pussee despess reportaa in portoghes *Atílio*, Santa Maria, 10 de agost 1900 - San Paol, 15 de marz 1989) l'è staa on imprenditor e politegh brasilian, fondator de l'azienda de mangià congelaa Sadia.

## Biografia
Fioeu di imigraa del Veneto, pussee de precis de Sarcedo, *Romano Fontana* e *Teresa Dalle Rive*, el gh'ha avuu noeuv fioeu, in tra de lor el Omar Fontana, e l'è 'l nono de Luiz Fernando Furlan e del Victor Fontana, el scomincia la soa attività de imprenditor a 25 agn in del settor di obergh e del vend di bestij, soratutt porscei, in del 1944 el fonda la Sadia.

L'è staa resgiô e prefett municipal de Concórdia del 1951 al 1954 e in del 1955 l'è elegiuu a la Cambra di Deputaa finna al 1959 con la Lianza Socio-Lavorenta e del 1959 al 1963 per el Partii Socialdemocrategh.

In del 1962 l'è elegiuu senator de la Republega e secretari del Stat de Santa Catarína per l'agricoltura finna a deventànn vice-governator del 1971 al 1974. El tegn el governo domà 'na voeulta durant el viagg del titolar.

In del 1978 el fonda 'na fondazion cont el sò nomm. El moeur in del 1989.

## Riferiment
*Stat de Santa Catarina
*Fondazion

## Alter progett
Gesa de San Peder in Campagna (Luin)

La **Gesa de San Peder in Campagna** a l'è 'n gesioeu de Luin, in l'arcidiocesi de Milan e arenta al foppon de la città.

## Storia
El primm nucli el resaliss al secol quell de 12 e a partì del secol quell de 17 a l'è fàda su 'na capella al post de quella medieval che l'è poeu arricchida cont i affresch. La gesa l'è stada parroquiala finna al secol quell de sedes, quand che 'l Carlo Borromee l'ha spostaa la paròquia a la gesa di Sant Peder e Paol.

## Riferiment
*Comun de Luin
Pas de Ciavena

La **Pas de Ciavena** a l'è 'n manufatt de oreficeria medieval conservaa in la Gesa de San Lorenz e che 'l se mostra 'me on evangelari, del che i paginn a hinn staa mai trovaa e l'è ciamaa pas perchè doperaa in la litorgia.

## Riferiment
* LombardiaBeniCulturali
Seretse Khama

El **Seretse Khama** (Serowe, 1 de luj 1921 - Gaborone, 13 de luj 1980) a l'è staa 'n politegh del Botswana, primm president del Pajes dopo de l'independenza.

Nevod del Re di sgent Bamangwato e ered teorich, l'è slontanaa del Pajes quand che 'l se marida cont ona donna bianca, anca grazia ai pression del Sudafrica che l'eva appena miss in pee l'Apartheid, el torna pocch dopo e l'è elegiuu pocch dopo 'me primm minister cont el sò Partii Democrategh del Bechuanaland, che 'l travolgg i partii socialista e pan-africanista. A l'independenza del 1966 l'è nomenaa president, cont ona noeuva costituzion, e l'è rielegiuu president finna a la soa mort.

A differenza de la pupart di leader africann post-independenza el s'è caratterizaa per on atteggiament de collaborazion cont i bianch e l'ha vorzuu no renonzià ai aspett positiv del sistema bianch, l'ha accettaa de bon grad el capitalism, l'ha implementaa ona politega de fort liber scambi e l'ha investii i danee di resors, estratt in collaborazion cont i impres europee, in la sanità e in l'istruzion, inscì de formà pussee cittadin per el futur, e in sui infrastruttur, ch'eren pocch quand che 'l Pajes l'eva deciaraa l'independenza. Grazia a 'sti politegh el Botswana a l'è deventaa vun di Pajes cont el cress economegh el pussee volt del mond e vun di Pajes pussee sciori de l'area.

## Riferiment
*Enciclopedia Treccani

## Alter progett

## Vos corelaa
*Ruth Williams Khama
Eccidi de Porzûs

L**'Eccidi de Porzûs** a l'è stada 'na strage fada di partigiann comunistra guidaa del Mario Toffanin contra i partigian autonom di Brigad Osoppo a Faedis in tra 'l 7 e 'l 18 de fevree 1945 e che l'ha menaa a la mort de 17 partigiann e al feriment de vun, probabilment per di resonn politegh ligaa a la volontà di autonom de ligàss no ai formazion titinn e de accettà no el comunism.

## Riferiment
*ANPI
Ospedaa Carlo Poma

L**'Ospedaa Carlo Poma** l'è l'ospedaa principal de Mantoa e sed de l'omonema ASST. L'è dedicaa al Carlo Poma, voeun di Martir de Belfior, che l'eva prestaa servizzi 'me medegh in l'ospedaa.

## Storia
El primm ospedaa de Mantoa el nass in su domanda del Lodovigh Gonzaga che 'l fa unì in del 1449 tucc i ent ospedaler in d'on unegh ospedaa e in del 1472 l'è attivaa l*'Ospedaa Grand*. Entraa in crisi in del '600 i austriegh han deciduu poeu de spostàll in d'on convent confiscaa, sed poeu cambiada durant e dopo del period napoleonegh.

In del '900, con la volontà de dervì di noeuv repart e curà mej quej con la tisi el se decid de dervì 'na sed noeuva e in del 1919 l'è vert el noeuv sanatori paj tisegh, menter l'ospedaa complett l'è inauguraa in del 1928.

In del 1995 l'è elevaa a Azienda Ospedalera cont on decrett del President de la Lombardia menter con la riforma del 2013 l'è miss 'me sed de l'ASST mantoana.

## Riferiment
*MIBACT 
*Il Poma in festa per i suoi vent'anni

## Ligamm de foeura
*Sitt offizial

## Vos corelaa
*Ospedaa de Asola
Ospedaa Maggior de la Carità

L**'Ospedaa Maggior de la Carità** a l'è 'n ospedaa pubblegh de Noara fondaa in del sequal quell de 11.

## Storia
Fondaa 'me ent benefich dedicaa al San Michee Arcangiol in la mità del sequal quell de 11, ma el se dedica a la cura di malaa domà de la fin del sequal quell de 12. Anca se l'era on ent religios el dependeva largament del Comun de Noara che 'l ghe nomenava i ministrador.

In del 1600 a l'è sbattuda giò la veggia struttura e l'ospedaa a l'è spostaa in del 1643 in la struttura del dì d'incoeu, che l'è mudada a mità '800 de l'architett Alessandro Antonelli, che 'l fa su 'na noeuva struttura a "L".

In del 2007 l'è trasformaa in "Azienda Ospedaler Universitaria" cont on decrett de la Gionta Regional del Piemont.

## Ligamm de foeura
* Sitt offizial 

## Vos corelaa
* Ospedaa San Giulian (Noara)
Rose Friedman

La **Rose Friedman** (Staryi Chortoryisk, dicember 1910 o 1911 - Davis, 18 de agost 2009) l'è stada 'n economista statunitensa, miee del Milton Friedman e con luu autris di liber Liber de Scernì, Tirannia del status quo e di sò memorij.

Nassuda de 'na familia giudea in Ucraina, la emigra in di Stat Unii indova che la studia filosofia e economia. Cont el marii l'ha fondaa la Milton and Rose D. Friedman Foundation, incoeu EdChoiche, che la promoeuv la libertà de scerna de la scoeula e i voucher scoeula.

## Riferiment
*In memoriam
Gesa de San Vittor (Caneoubi)

La **Gesa de San Vittor** a l'è 'na gesa paròquiala de Canoeubi e in la diocesi de Noara.

## Storia
La prima gesa in la zona l'è fàda su in del 1076 e l'è consacrada de l'arcivescov de Milan Umbert I de Pirovan, l'è poeu slargada in del 1296 e in del 1575, dopo de 'na visita pastorala del Carlo Borromee. La gesa d'incoeu l'è scominciada in del 1730 e l'è consacrada del Giuseppe Pozzobonelli e, quand che l'era in l'Arcidiocesi de Milan, a l'era la gesa prevostural de la piev de Canoeubi.

## Riferiment
*Ecosistema Verbano
Martina Cambiaghi

La **Martina Cambiaghi** (Des, 27 de agost 1987) l'è 'na politega italiana, assessora lombarda al sport e ai giovin del 2018 al 2021.

## Biografia
Diplomada a Seregn, la se laurea in biotecnologij a l'Università de Milan-Bicocca e l'ha lavoraa in del settor di controll farmaceutegh, e in del 2018 l'è nomenada de l'Attilio Fontana assessora al sport e ai giovin.

## Riferiment
*Region Lombardia
*WikiMilano
Castell de Battipaglia

El **Castell de Battipaglia** a l'è 'na fortificazion de la città campana de Battipaglia, faa su intorna a l'ann milla per el Roberto il Guiscardo e che 'l se troeuva in la collina che la domina la città.

L'è manzonada per la prima voeulta in d'on ducument del Prenzipaa de Salerno del 1080, in del che la ministrazion la conferma la proprietà de la Gesa in sul "Castellucium de Baptipalla".

## Riferiment
*FAI
Domm de San Lorenz (Rivignan)

El **Domm de San Lorenz** a l'è el principal loeugh de cult cattolegh de Rivignan, frazion de Rivignano Teor.

## Storia
El se sa che la Gesa de Rivignan l'è deventada paroquiala in del 1492 e che Rivignan e Teor parteginven a la midemma paroquia e donca el curaa el cambiava gesa ogni tant, andaa innanz finna al 1850 quand che Teor l'è deventaa paroquia autonoma. In del 1903 la veggia gesa, deventada tropp piscininna, l'è sostituida de 'n edifizzi noeuv consacraa in del 1911.

## Riferiment
*Sitt del Comun

## Alter progett
Pietro Senaldi

El **Pietro Senaldi** (Milan, 22 de settember 1969) a l'è 'n giornalista italian, direttor de Libero del 2016 al 2021.

## Biografia
Nassuu a Milan, el se laurea in giurisprudenza a l'Università di Studi de Milan e 'l se mostra vesin ai caus de l'independentism padan e lombard e a la fin del master in giornalism el tacca a lavorà per La Padania.

In del 2000 el toeu part a la fondazion de Libero, che 'l molla domà per ona brev parentesi a il Giornale in tra 'l 2001 e 'l 2002 'me caposervizzi. El deventa direttor responsabel de Libero del 19 de magg 2016 e l'è tolt via el 16 de magg 2021, quand che 'l deventa condirettor del noeuv diretor Alessandro Sallusti.

## Riferiment
*RAI
Santuari de la Madonna Incoronada

El **Santuari de la Madonna Incoronada** a l'è 'n santuari cattolegh de Borgh Incoronada, frazion de Foggia e sed de venerazion de 'na Madonna negra, che l'è apparsa la prima voeulta in l'april del 1001 e in del 1978 l'è elevaa a basilega minor del Papa Paol VI.

## Ligamm de foeura
*Sitt offizial

## Vos corelaa
*Stazion de Santuario Incoronata
Michelle Creber

El **Michelle Nicole Creber** (Vancouver, British Columbia, 7 de settember del 1999) l'è ona comega e attris canadesa.
HCoV-HKU1

**HCoV-HKU1** a l'è 'n coronavirus originada di ratt e che la provoca in l'omm el fridor comun ma che l'è anca bonna de provocà di malagn pussee gramm compagn de la polmonita. L'è staa descovert per la prima voeulta in d'on omm in Cina tornaa de Hong Kong che 'l gh'eva di gramm sintom respiratori.

## Riferiment
*Il Salvagente

## Alter progett
Sality

**Sality** a l'è el nomm de 'na familia de malware che tacchen el sistema operativ Microsoft Windows descovert per la prima voeulta in del 2003 e che cont el temp el s'è evoluu inscì de diventà 'na forma de malware evoluda e completta. El pò formà 'na botnet che la comunega cont di protocoi P2P e che la pò mandà del spam o vess doperada per craccà i password. Del 2010, di variant han doperaa anca di rootkit. Per via de la soa evoluzion a l'è consideraa voeun di malware pussee compless e formidabel.

## Riferiment
*Microsoft

## Vos corelaa
*Conficker
*Slenfbot